**Ministru kabineta rīkojuma**

**„Par Latvijas Nacionālo bruņoto spēku vienību un ārvalstu bruņoto spēku vienību kopējām militārajām mācībām Latvijas Republikas teritorijā”**

**projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Anotācijas I sadaļas 2. punkts nepārsniedz divas lapaspuses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2016. gada Deklarācijas par Māra Kučinska vadītā Ministru kabineta iecerēto darbību 79. punkts – līdzdarboties Ziemeļatlantijas līguma organizācijas (turpmāk – NATO) kolektīvās aizsardzības sistēmas stiprināšanas pasākumos, nodrošinot uzņemošās valsts atbalstu sabiedroto spēku klātbūtnei Latvijas teritorijā, paplašinot sabiedroto spēku uzņemšanai nepieciešamo infrastruktūru un apmācību iespējas, kā arī piedaloties starptautiskajās mācībās, misijās un operācijās”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No š. g. 18. līdz 30. aprīlim Latvijas Republikas teritorijā plānots organizēt Latvijas Nacionālo bruņoto spēku (turpmāk – NBS) un ārvalstu bruņoto spēku vienību kopējās militārās mācības „FURIOUS HAMMER”.Militārās mācības „FURIOUS HAMMER” ir Igaunijā dislocētās Lielbritānijas vadītas NATO kaujas grupas bataljona līmeņa taktiskās lauka mācības pilna spektra operāciju izpildē, kurās plāno piedalīties bruņoto spēku vienības no Igaunijas, Lielbritānijas, Dānijas, Francijas un Latvijas. Mācības tiek rīkotas, lai pilnveidotu Lielbritānijas vadītās NATO kaujas grupas dalībvalstu spējas bataljona līmeņu operāciju izpildē Latvijas apstākļos. NBS Plāno piedalīties mācībās, lai pilnveidotu uzņemošās valsts atbalsta spējas, nodrošinot sabiedroto spēku darbību Latvijas teritorijā. Plānots, ka militārajās mācībās „FURIOUS HAMMER” Latvijā piedalīsies vairāk par 500 ārvalstu militārpersonām. No š. g. 3. līdz 17. maijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SIIL/ HEDGEHOG”. Militārās mācības „SIIL/ HEDGEHOG” ir Igaunijas vadītas apvienotās sauszemes un gaisa spēku mācības, kurās plāno piedalīties bruņoto spēku vienības no Igaunijas, Latvijā dislocētās Kanādas vadītās NATO paplašinātās klātbūtnes kaujas grupas dalībvalstīm (Kanāda, Spānija, Itālija, Polija, Slovēnija, Albānija) un Igaunijā dislocētās Lielbritānijas vadītās NATO paplašinātās klātbūtnes kaujas grupas dalībvalstīm (Lielbritānija, Francija, Dānija) un Latvijas. Mācības tiek rīkotas, lai pārbaudītu un pilnveidotu aizsardzības spējas gan konvencionālajā, gan asimetriskajā karadarbībā, uzlabojot sadarbību starp NBS vienībām un Igaunijas bruņotajiem spēkiem. NBS plāno piedalīties mācībās, lai pilnveidotu sadarbību pārrobežu operācijās.Plānots, ka militārajās mācībās „SIIL/ HEDGEHOG” Latvijā piedalīsies vairāk par 500 ārvalstu militārpersonām. No š.g. 15. līdz 25. maijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SABER KNIGHT 18”. Militārās mācības „SABER KNIGHT 18” ir Dānijas divīzijas vadītas mācības brigādes līmeņa štāba personālam, kurās plāno piedalīties bruņoto spēku vienības no Dānijas, Igaunijas, Lietuvas un Latvijas. NBS plāno piedalīties mācībās, lai pilnveidotu brigādes līmeņa štāba personāla spējas pilna spektra operāciju plānošanā un vadīšanā, kā arī pilnveidotu sadarbību ar starptautiskajiem partneriem.Plānots, ka militārajās mācībās „SABER KNIGHT 18” Latvijā piedalīsies vairāk par 500 ārvalstu militārpersonām. No š. g. 3. līdz 15. jūnijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SABER STRIKE 18”. Militārās mācības „SABER STRIKE 18” irapvienotās sauszemes un gaisa spēku mācības, kurās plāno piedalīties bruņoto spēku vienības no Amerikas Savienotajām Valstīm, Igaunijas, Lietuvas un Latvijas, kā arī Latvijā dislocētās Kanādas vadītās NATO paplašinātās klātbūtnes kaujas grupas dalībvalstīm (Kanāda, Spānija, Itālija, Polija, Slovēnija, Albānija). Bataljona līmeņa štābu un apakšvienību mācības tiek organizētas taktisko operāciju plānošanai un vadīšanai, sadarbības pilnveidošanai starp bataljonu apakšvienībām un ar starptautiskajiem partneriem. Mācībās otro gadu pēc kārtas plānota militāri psiholoģisko operāciju vienības dalība, kuras mērķis ir komunikācijas ar apstiprināto mērķauditoriju spēju attīstīšana.Plānots, ka militārajās mācībās „SABER STRIKE 18” Latvijā piedalīsies vairāk par 500 ārvalstu militārpersonām. No š. g. 8. līdz 16. jūnijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SUMMER SHIELD XV”. Militārās mācības „SUMMER SHIELD XV” ir apvienotās sauszemes un gaisa spēku mācības, kurās plāno piedalīties bruņoto spēku vienības no Amerikas Savienotajām Valstīm, Igaunijas, Lietuvas un Latvijas, kā arī Latvijā dislocētās Kanādas vadītās NATO paplašinātās klātbūtnes kaujas grupas dalībvalstīm (Kanāda, Spānija, Itālija, Polija, Slovēnija, Albānija). Militārās mācības „SUMMER SHIELD XV” tiek rīkotas, lai pilnveidotu bataljona līmeņa štābu un apakšvienību kaujas atbalsta elementu plānošanu un vadīšanu dažādās taktiskajās operācijās. Militārās mācības tiek organizētas, lai trenētu plaša spektra kaujas atbalsta spējas, kā arī integrētu kaujas atbalsta spējas un kaujas nodrošinājumu bataljona un brigādes līmeņa aizsardzības operācijās, pilnveidotu sadarbību starp NBS vienībām un starptautiskajiem partneriem, lai vairotu reģionālo stabilitāti un drošību, nostiprinātu partneru darbspēju un veicinātu uzticību, uzlabojot sadarbību starp NATO dalībvalstu bruņotajiem spēkiem.Plānots, ka militārajās mācībās „SUMMER SHIELD XV” Latvijā piedalīsies vairāk par 500 ārvalstu militārpersonām. No š. g. 10. līdz 20. jūnijam Latvijas Republikas teritorijā plānots organizēt NBS un ārvalstu bruņoto spēku vienību kopējās militārās mācības „SWIFT RESPONSE 18”. Militārās mācības „SWIFT RESPONSE 18” ir Amerikas Savienoto valstu Gaisa desanta divīzijas vadītas gaisa spēku lauka taktiskās mācības bataljona līmeņa personālam, kurās plāno piedalīties bruņoto spēku vienības no Amerikas Savienotajām Valstīm, Polijas, Lielbritānijas, Vācijas un Latvijas. Militārās mācības „SWIFT RESPONSE 18” tiek rīkotas, lai trenētu sabiedroto spēku stratēģiskā gaisa desanta reaģēšanas spējas pēkšņa apdraudējuma gadījumā, kā arī pilnveidotu NBS spējas uzņemošas valsts atbalsta sniegšanā, uzlabojot sadarbību starp Latvijas un sabiedroto dalībvalstu bruņotajiem spēkiem.Plānots, ka militārajās mācībās „SWIFT RESPONSE 18” Latvijā piedalīsies vairāk par 500 ārvalstu militārpersonām. Saskaņā ar likuma “Latvijas Nacionālo bruņoto spēku piedalīšanās starptautiskajās operācijās” 9. panta pirmo daļu lēmumu par NBS vienību piedalīšanos kopējās militārajās mācībās Latvijas Republikas teritorijā, ja mācībās piedalās vairāk par 500 ārvalstu militārpersonām, pieņem Ministru kabinets. |
| 3. | Projekta izstrādē iesaistītās institūcijas un publiskas personas kapitālsabiedrības | Ministru kabineta rīkojuma projektu ir izstrādājusi Aizsardzības ministrija, sadarbojoties ar NBS. |
| 4. | Cita informācija | Ministru kabineta rīkojuma projekts attiecas uz 16. politikas jomu – valsts aizsardzības politiku.Ministru kabineta rīkojuma projekta izpildi 2018. gadā Aizsardzības ministrija nodrošinās atbilstoši piešķirtajiem valsts budžeta līdzekļiem no budžeta programmas 22.00.00 „Nacionālie bruņotie spēki” apakšprogrammas 22.12.00 „Nacionālo bruņoto spēku uzturēšana”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav |

Aizsardzības ministrs R. Bergmanis

A. Ņikitina, 67335249

anzelika.nikitina@mod.gov.lv